钦定古今图书集成/理学汇编/文学典/第010卷 > 杨慎丹铅总录 > 《柳文苏文》
## 钦定古今图书集成/理学汇编/文学典/第010卷 > 杨慎丹铅总录 > 《柳文苏文》

郭象《庄子注》曰：“工人无为于刻木，而有为于运矩；主
上无为于亲事，而有为于用臣。”柳子厚演之为《梓人
传》，一篇，凡数百言。毛苌《诗传》曰：“涟，风行水成文也。”苏
老泉演之为《苏文甫字说》，一篇，亦数百言，得夺胎换
骨之三昧也。